મિડલ ક્લાસ ફૅમિલીના પુરુષોના મનમાં સેક્સના વિચારો ચોવીસે કલાક ચાલતા રહે છે અને આ વિચારો તેને સતત શિકારીના રોલમાં રાખે છે એ વિષયને કેન્દ્રમાં રાખનારી ફિલ્મ ‘હન્ટર’ની વાર્તા મંદારની આસપાસ ઘૂમરાય છે.મંદારની જિંદગીમાં અનેક એવી સ્ત્રીઓ આવી ગઈ છે જેની સાથે તેનાં ફિઝિકલ રિલેશન રહ્યાં હોય. એક સમયે બેથી ત્રણ યુવતી સાથે સેક્સસંબંધો રાખવાની માનસિકતા ધરાવતો મંદાર કૉર્પોરેટ કંપનીમાં નોકરી કરે છે, પણ તેનું ધ્યાન નોકરી કરતાં છોકરીમાં વધારે રહે છે. મંદારનાં મૅરેજ તૃપ્તિ સાથે થવાનાં છે પણ એમ છતાં તેના કાંડ ક્યાંય અટકતા નથી અને એક તબક્કો એવો આવી જાય છે કે મંદાર સેક્સના વિષચક્રમાં ફસાય છે. એવું નથી કે તેને એઇડ્સ જેવી કોઈ બીમારી થાય છે. ના, સહેજ પણ નહીં, પરંતુ બને છે એવું કે મંદાર સેક્સ-મેનિયાક બનતો જાય છે.‘હન્ટર’ની સ્ટારકાસ્ટ બિલકુલ નવી છે. અનુરાગ કશ્યપનું કહેવું છે કે ‘હન્ટર’ માટે તેણે કોઈ ડબલ મીનિંગ ડાયલૉગનો ઉપયોગ નથી કર્યો, જે કહેવું હતું એ ડાયલૉગમાં સીધેસીધું જ કહેવાયું છે.